常母

常母，係中古漢語聲母，屬齒音中嘅正齒音，屬章組，係全濁聲母。喺後世佢同俟母合流成禪母，因爲喺韻圖三等，所以叫禪三，因爲俟母字少，大部分禪母字都係常母字，所以啲人直接嗌常母做禪母。

擬音 
擬音有兩派，一派擬爲/d͡ʑ/，一派擬爲/ʑ/，呢兩派喺擬船母時啱好調轉。

上古來源 
喺上古音研究，有個定論叫照三歸知，意思係話常母來源自知組，係個類似/d/嘅音。

喺粵語嘅演變 
常母喺粵語清化，演變成s，聲調喺陽聲調。

下面係一啲例字嘅古今音對比，第一欄例字，第二欄中古音，第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變 
常母喺吳語歸入邪母，讀z。

喺普通話嘅演變 
常母喺普通話清化，仄聲讀sh，；平聲多數係ch，少數係sh。

喺日文嘅演變 
吳音讀ざ行，漢音讀さ行。

喺韓文嘅演變 
同粵語一樣，讀ㅅ。

喺越南文嘅演變 
讀th，聲調喺陽聲調。

類:中古漢語